CELEX: 
Language: et
Date: 2017-09-28 00:00:00
Title: KOMISJONI RAKENDUSMÄÄRUS (EL) …/…, millega tunnistatakse kehtetuks määrus (EL) nr 1013/2010, millega kehtestatakse nõukogu määruse (EÜ) nr 2371/2002 III peatükis määratletud liidu laevastikupoliitika rakenduseeskirjad

KOMISJONI RAKENDUSMÄÄRUS (EL) …/…,
            
            
               26.9.2017,
            
            
               millega tunnistatakse kehtetuks määrus (EL) nr 1013/2010, millega kehtestatakse nõukogu määruse (EÜ) nr 2371/2002 III peatükis määratletud liidu laevastikupoliitika rakenduseeskirjad
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ,
                  1
                eriti selle artikli 23 lõiget 2,
            
            
               ning arvestades järgmist:
            
            
               (1)Enne määruse (EL) nr 1380/2013 jõustumist reguleeriti püügivõimsuse kohandamist nõukogu määruse (EÜ) nr 2371/2002
                  2
                III peatüki alusel. Nõukogu määruses (EL) nr 1013/2010
                  3
                olid sätestatud kõnealuse peatüki rakenduseeskirjad kalalaevastike sihttasemete, koosseisu arvamise ja koosseisust väljaarvamise järelevalve, andmete kogumise, teabevahetuse ja iga-aastase aruandluse kohta.
            
            
               (2)Määrus (EÜ) nr 2371/2002 tunnistati kehtetuks määrusega (EL) nr 1380/2013 ning püügivõimsust kohandatakse ja hallatakse nüüd määruse (EL) nr 1380/2013 IV osa alusel. Täpsemalt on liikmesriikide püügivõimsuse piirmäärad nüüd kindlaks määratud määruse (EL) nr 1380/2013 II lisas ning liikmesriikide iga-aastaseid aruandeid käsitlevad eeskirjad, liikmesriikide laevastike koosseisu arvamise ja koosseisust väljaarvamise haldamise eeskirjad ning andmete kogumist ja vahetamist käsitlevad eeskirjad on kindlaks määratud vastavalt määruse (EL) nr 1380/2013 artiklis 22, 23 ja 24. 
            
            
               (3)Seega on määruses (EL) nr 1013/2010 esitatud sätted asendatud määruse (EL) nr 1380/2013 sätetega.
            
            
               (4)Määruse (EL) nr 1380/2013 artikli 23 rakendamiseks on asjakohane vabastada õigusraamistik, milles kõnealust artiklit kohaldatakse, kõigist määruses (EL) nr 1013/2010 esitatud aegunud sätetest. 
            
            
               (5)Määrus (EL) nr 1013/2010 tuleks seega kehtetuks tunnistada alates määruse (EL) nr 1380/2013 kohaldamise kuupäevast.
            
            
               (6)Käesoleva määrusega ettenähtud meetmed on kooskõlas kalanduse ja vesiviljeluse komitee arvamusega,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
                  Kehtetuks tunnistamine
            
            
               Määrus (EÜ) nr 1013/2010 tunnistatakse kehtetuks alates 1. jaanuarist 2014.
            
            
            
               Artikkel 2
            
         
         
            
               Käesolev määrus jõustub kümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 26.9.2017
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  ELT L 354, 28.12.2013, lk 22.
               
               
                  
                     (2)
                  Nõukogu 20. detsembri 2002. aasta määrus (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta (EÜT L 358, 31.12.2002, lk 59).
               
               
                  
                     (3)
                  Komisjoni 10. novembri 2010. aasta määrus (EL) nr 1013/2010, millega kehtestatakse nõukogu määruse (EÜ) nr 2371/2002 III peatükis määratletud Euroopa Liidu laevastikupoliitika rakenduseeskirjad (ELT L 293, 11.11.2010, lk 1).